##### Программаялъе баян

Программа хIадур гьабуна РФ Лъайкьеялъул министерствоялъ 2021 с. 31 маялда тасдикъ гьабураб (№ 287) ас- лияб школалда лъай кьеялъул федералияб пачалихъияб стандартги тарбия кьеялъул мисалияб программаги кьочIое росун.

Программа гIуцIун буго жакъа къоялъ школалда лъайкьеялде ругел цIиял тIалабалги, гьабсагIат кIвар бугел методикабазул ресалги хIисабалде росун, мугIалимзабазе «Авар адабият» цIалул предметалъул хIалтIул программа гIуцIизе кумек гьаби мурадалда.

Программаялъ аслияб школалда стандарталъ бихьизабураб авар адабият малъиялъул мурадалда рекъон стан- дарталъул хIасил рагьула ва рагIа-ракьан бахъун мухIканлъизабула, гьединго цIалул предметалдалъун цIал- дохъабазе лъай ва тарбия кьеялъул нух бихьизабула.

Гьелъ рес кьола гьединго мугIалимзабазе адабият малъулаго стандарталъ тIалаб гьабулел напсиял, предмети- ял, метапредметиял хIасилал гIумруялде рахъинаризе ресал ралагьизе, адабияталъул дарсазда чара гьечIого кьезе кколеб лъай баян гьабизе, малъизе кколел асаразул сияхI чIезабизе, гьел киналго тIалабалги лъайги щибаб клас- салъе мухIкан гьаризе.

Программа ккола мисалияб, ай гьелъул кьучIалда мугIалимзабаз гIуцIизе бегьула авторазул программаби (цIалдохъабазул къадар, лъаялъул даража, гьезулгун классалда хIалтIи гьабизе ругел шартIазде балагьун, шко- лалъул ва мугIалимзабазул ресал хIисабалде росун) ва цIалул тIахьал.

##### «Авар адабият» малъиялъул мурадал

Аслияб школалда авар адабият лъазабула гьал хадусел аслиял мурадазде щвезе:

* Дагъистаналъул халкъазул рухIияб бечелъиялъул кьучIалда гIолилазе тарбия кьей;
* рухIияб рахъалъ цеветIурав, гIадамазул адаб-хIурмат гьабулев, жиндирго миллат ва ВатIан бокьулев, кинабго рахъалъ камилав инсан куцай;
* жиндирго пикру билълъанхъизабизе, творческияб къагIидаялъ хIалтIизе цIалдохъанасул бугеб бажари це- бетIезаби;
* аваразул ва дагъистаналъул цогидал миллатазул художествиял асарал ричIчIи, гьел цIали ва гьезул анализ гьаби;
* жамагIаталъ къабул гьабурал рухIиялгин эстетикиял нормаби лъазариялъеги, инсанасул гIумруялъул киналго рахъазул хIакъалъулъ лъай щвезабиялъеги, цоцазулгун гьоркьоблъи (ай бухьен) гьабиялъеги адабияталъ квер- бакъулеблъи бичIчIи;
* авар адабияталъул эстетикияб бечелъи ва авар мацIалъул берцинлъи, гьайбатлъи, пасихIлъи бичIчIи;
* художествияб текст цIализеги, гьелъул анализ гьабизеги, магIна бичIчIизабизеги, баян кьезеги бугеб бажари борхизаби;

–батIи-батIиял къагIидабаздалъун художествияб тексталъул хIасил бичIчIизабизеги, жиндирго текст гIуцIизеги, цIалараб жоялъе къимат кьезеги, гьелда тIаса жиндирго пикру загьир гьабизеги гъваридго лъазаби;

* щибаб къойилаб гIумруялъулъги, цIалулъги, хIалтIулъги авар адабияталъул асараздаса пикраби хIалтIизаризе бажари;
* калам камиллъизабизе, каламалдалъун цоцада ричIчIизе ва цоцада гьоркьоб бухьен чIезабизе бугеб бажари це- бетIезаби;
* цIалиялда хурхарал батIи-батIиял хIалтIаби (ай мурад лъезеги, план гIуцIизеги, жиндирго каламалда хадуб хал- кквезеги, цIалараб бичIчIизеги, гьелъул анализ гьабизеги, материал балагьизеги ругьунлъи.

##### Курсалъул гIаммаб характеристика

Программаялда чIезабун буго авар адабияталъул курс малъулаго лъималазе щвезе кколеб лъаялъул ва лъугьине кколеб бажариялъул мухIканаб гIурхъи-рахъ, гьелъ цIалдохъабазулъ куцазе кколел хIасилал.

«Авар адабият» предметалъ рес кьола гIун бачIунеб гIелалъул гIамал-хасият, напс, рухIияб рахъ битIун ку- цазе. Художествиял асарал цIалигун, цIалдохъабазда бичIчIула рагIул берцинлъиялъул кIвар, ва гьезда лъала авар мацI жиндиего хасиятаб гогьаргун бицине. Лъимал ругьунлъула сипатияб каламалде, шагIирзабазул, хъвада- рухъабазул пасихIаб мацIалде, берцинго, дурусго рагIаби дандразе, калам гIуцIизе, магIнаялда рекъараб форма ба- тизе, жидерго пикру къокъго ва баянго загьир гьабизе. Гьелъ кIудияб кумек гьабула цIалдохъабазул мацI бечед гьабизе, гьезул каламалъул культура борхизабизе ва берцинго цоцазда бечедаб мацIалдалъун гаргадизе.

Авар адабияталъул дарсаз рагIул устарлъиялда хадур лъимал гъезарула, камилал художествиял асаразда гъорлъе раккизе ругьун гьарула, пасихIаб сипатияб каламалъул тату лъаялде гьел рачуна, гьелъул кьучIалда асара- зулъ рихьизарурал жамгIиял гьоркьоблъабаздалъун, гIадамазул гIамал-хасияталдалъун авторасе абизе ва би- хьизабизе бокьараб пикру рагьиялде ва бичIчIиялде рачуна.

Адабияталъул дарсаз лъимал тIамула миллатазул адаб-хIурмат гьабизе, миллатазда гьоркьоб гьудуллъи, вацлъи бищун къиматаб бечелъи хIисабалда къабул гьабизе. Гьеб мурадалъе гIоло цIалдохъабаз лъай-хъвай гьабу- ла цогидал миллатазул адабияталдаса авар мацIалде руссинарурал лъикIал асаралгун.

Программаялда школалда малъизе тIаса рищун руго хъвадарухъабазул художествияб рахъалъ камилал, тарбия кьеялъе кIвар бугел, мухIканал асарал.

Авар адабияталъул дарсида кIалзул гьунарги гьелда тIад хIалтIулеб гIелмуги (литературоведение) жубазабула. Адабият, тIад ургъун гьабураб берцинаб кIалзул гьунар хIисабалда, ккола гIумру лъазабиялъул хасаб къагIида, гьелъул берцинаб куц, нилъеда цебе чIолеб дунялалъул гIелмияб сураталдаса батIияб, гIаданасул гIумруялде батIи-

яб асар гьабун бажарулеб, хъвараб жо цIалулаго жиндиргоги пикраби цадахъ цIубалеб творчество.

Адабияталъул дарсазда цIалдохъабаз лъай-хъвай гьабула художествиял асаразулгунги, гьел асарал хъварал магIарулазул ва дагъистаналъул жакъасел ва цересел хъвадарухъабазулгунги.

Художествиял асарал цIалигун, нилъер лъималазул дунялалдехун бугеб бербалагьи гIатIилъула, гьезда гIеме- раб жо лъала, магIарулазул ва дагъистаналъул цогидал миллатазул адабияталъул бечелъи ва берцинлъи бичIчIула.

РагIабазул ва мацIалъул ишарабазул кумекалдалъун литературиял асаразулъ бихьизабураб гIумрудул художе- ствияб сурат нилъеда бичIчIула рекIел хIал хисунги пикру хIалтIизабунги. ГIадада гурелъул адабият философиял- да, тарихалда, психологиялда дандекколеб ва гIумрудул тIехьлъун, гIадан вичIчIиялъул гIелмулъун рикIкIунеб.

Курс гIуцIун буго тарихиябгун тематикияб тартибги цIунун. Гьелъ рес кьола лъималазул лъай гIамлъизабизе, литературиял асаразда кколел лъугьабахъинал чIванкъотIараб тарихияб заманалда хурхарал рукIин цIалдохъабазда бичIчIизабизе, ва гьезда бихьизабизе гьел асаразда жаниб батIи-батIияб тарихияб заманалъул гIадамазул гIумруги гIамал-хасиятги ва рукIа-рахъинги гвангъун цебечIезабун букIин; гьелдаго цадахъ лъималазе рагьула жакъасеб къоялдаги гьел малъулел асаразул бугеб кIвар: гьанжесеб гIумруялъе битIараб къимат кьун бажаруларо, аралда дандекквечIого.

Школалда малъизе тIасарищун руго хъвадарухъанасул художествияб рахъалъ камилал, тарбия кьеялъе му- стахIикъал асарал.

Адабияталъул курс гIуцIун буго гьал хадусел бутIабаздасан:

1. Хaлкъияб кIалзул гьунар;
2. Хъвадарухъабазул маргьаби ва къисаби;
3. ХIX гIасруялъул адабият;
4. ХX гIасруялъул адабият (тIоцебесеб бащалъи);
5. ХX гIасруялъул адабият (кIиабилеб бащалъи);
6. Дагъистаналъул халкъазул адабияталдасан;
7. Обзорал;
8. Адабияталъул теориялъул баянал.

Щибаб бутIаялъулъ кьун руго художествияб литератураялъул асаралги, гьезул аслияб проблема ва художе- ствияб хаслъи рагьулел къокъал баяналги. Асарал малъулаго, хъвадарухъанасул гIумруялъул ва творческияб ну- халъул хIакъалъулъ баяналги кьезе ккола. Гьелъ квербакъула художествиял асарал гъваридго ричIчIизаризе гу-

ребги, ВатIаналъе ритIухъав, халкъалъул рухIияб байрахъ борхатго кквезе къеркьарав рагIул устарасул хIалуцараб гIумру, жигараб хIаракатчилъи баян гьабизе.

##### ЦIалул предметалъул гIуцIиялда кIвар кьезе кколел рахъал

ЦIалул предмет хIисабалда адабияталъул цIакъ кIудиял ресал руго тарбия кьеялъул хIалтIиялъе. Гьелъ учите- ласе рес кьола, лъимадул пикру гьабизе бугеб гьунар, бажари цIикIкIинабизе гуребги, адабияталъул классиказ цере лъолел ругел масъалаби ритIун ричIчIизе, ай хъвадарухъангун гара-чIвариялде, бахIсалде лъугьине ва гьелъул хIасилалда къиматаб, битIараб рухIияб нухде ккезе. Абадиялъго къиматаллъун хутIулел къадруял гIамалазулгун лъай-хъвай гьаби, гьездехун ракI цIай ккола школазда адабият малъиялъул аслияб нух ва гьелъ рес кьола гьадинал бищунго аслияллъун кколел масъалаби церелъезе:

* рухIияб рахъалъ цеветIурав, маданиятги лъалев ва щвараб хIалбихьиялдасан жамгIияб гIумруялъулъ пайда бо- сизеги бажарулев инсан куцай;
* инсанасул гIумру къиматаб жо букIин, гьесул эркенго цеветIезе ва бугеб махщел, гьунар камил гьабизе ихтияр букIин бичIчIиялъул кьучIалда гуманизмалъулал, инсан вокьиялъулал пикраби ботIролъе лъугьинаризе ва гьенир щула гьаризе;
* гражданин хIисабалда бичIчIи буголъиялъул кьучIал, жамгIияталда ва дунялалда лъугьунеб бугеб жоялдехун жавабчилъиялъул бербалагьи ва жигараб чIара-хьараб пикру куцазе;
* патриотизмалъул асар, ВатIаналде ва гьелъул тIадегIанаб къадруялъул тарихалде ва культураялде рокьи, цогидал халкъазул тарихалде ва гIадатазде хIурматияб бербалагьи куцазе;
* хIакъикъиял лъугьа-бахъиназе эстетикияб ва адабазда данде кколедухъ къимат кьезе бажари, ВатIаналъул клас- сиказул асараздаса тIадегIанал мисалал кьун, бугеб хIалалъ, гIадамазул берцинал гьоркьорлъаби чIезаризе хIаракат бахъулеллъун рукIине;
* цIалул предмет ва искусствоялъул тайпа хIисабалда адабият камилго лъазабиялъе хIажатаб бажариги лъайги щвеялде балагьараб творческияб захIматалде ругьун гьар

##### ЦIалул предмет лъазабиялъул хIасилал

Федералияб пачалихъияб лъай кьеялъул стандарталъул (хадубккун – ФГОС) тIалабазда рекъон, «Авар адаби- ят» лъазабун хадуб, цIалдохъаби гьал хадусел ***напсиял, метапредметиял ва предметиял*** хIасилазде щола:

##### Напсиял хIасилал

*«Авар адабият» лъазабиялъул лъикIал хIасилал ккола* ***цIалул*** ва ***тарбия кьеялъул*** хIаракатал цадахъ хIалтIиза- руни, адабияталъул социалияб, маданиябгун-рухIияб къимат бугел, жамагIаталъ къабул гьарурал хьвада- чIвадиялъул, тIадегIанаб гIамал-хасияталъул, яхI-намусалъул бицарал асарал малъиялдалъун.

Гьез кумек гьабула цIалдохъанасе живго жиндаго лъазе, тарбия щвезе, цеве тIезе, жиндирго пикру ккун чIезе.

«Авар адабияталъ» малъиялъул хIасилаз бихьизабула цIалдохъан кин хIадур вугевали жиндирго лъай гIатIид ва гъварид гьабизе, гьеб аслиял тарбия кьеялъулал мурадал тIураялде буссинабизе.

Тарбия кьеялъул аслиял бутIаби ккола:

Гражданияб тарбия кьеялъул рахъалъан

* щивав инсанасул ихтияразул, эркенлъабазул, цогидал гIадамазул закониял ихтияразул, хIажалъабазул хIурмат гьаби;
* адабияталъул асаразулъ кколел лъугьа-бахъиназда рекъон хъизаналъулъ, цIалулъ, росдал ва пачалихъалъул гIумрудулъ жигараб гIахьаллъи гьаби;
* экстремизм ва дискриминация къабул гьабунгутIи;
* инсанасул гIумруялъулъ социалиял институтазул бакI бичIчIи;
* адабияталъул асараздасан мисал босун, ккаралъур цоцазе кумек гьабизе хIадурал рукIине;
* школалъул хасал тадбиразда жигар бахъун хIалтIизе ва гIадамазе пайдаялъе хIалтIизе (волонтёрство).

ВатIан бокьиялъул тарбия кьеялъул рахъалъан

* жив Россиялъул ва Дагъистаналъул гражданин вукIин бичIчIи;
* ВатIаналдехун рокьи ва адаб-хIурмат бижизаби, ВатIаналдаса ва миллатал гIемераб Республикаялдаса чIухIи;
* жив магIарулав вукIин бичIчIи, гIагараб ракьалъул ва жиндирго миллаталъул маданият, тарих, мацI лъай;
* ВатIаналда цебе жиндирго налъи тIубазе кколеблъиялъул ва жавабчилъиялъул асар куцай;
* маданияб, динияб гIумруялъулъ гражданияб цолъи цIуни;
* адабияталъул асаразулъ загьирлъарал пачалихъалъул бергьенлъабазе – гIелмиял, маданиял, спорталъул, техноло- гиязул рахъалъ, захIматалъул, рагъулал – битIараб къимат кьей;
* пачалихъалъул символазул, байрамазул, тарихияб ва тIабигIияб ирсалъул, батIиял миллатазул гIадатазул адаб- хатир гьаби.

РухIияб тарбия кьеялъул рахъалъан

* гIадамазул гIумруялъул, маданияталъул, мацIалъул рахъалъ ругел батIалъаби хIисабалде росараб жакъасеб гIел- муялъул даражаялда ва жамгIияб практикаялда дандекколеб цогояб бичIчIи лъугьинаби;
* асаразул багьадурзабазул рухIияб дуниялалъе битIараб къимат кьезе бажари;
* ккараб мехалъ тIадегIанаб гIамал-хасияталъул, яхI-намусалъул, хьвада-чIвадиялъул гIадамазул рахъалде цIайи гьаби;
* жамагIаталда рилълъанхъарал моралиял къагIидабазда рекъон хьвади;
* асоциалиял ишал нахъчIвазе бажари, жидерго ва цогидазул рукIа-рахъиналъе, хьвада-чIвадиялъе битIараб къимат кьезе бажари;
* живго эркенав инсан вукIин бичIчIи;
* жинца гьарулел ишаздехун жавабчилъиялъул бербалагьи куцай;
* жамагIаталъе пайдаял ишалги, цIалулгин гIелмиял, цIех-рехалъулал, творческиял ва цогидал хIалтIабиги гьару- лаго, чIахIиязулгун ва гIисиназулгун, цадахъ хIалтIулел гIелцоязулгун гьоркьоблъи гьабизе бажари;
* инсанасул ва жамгIияталъул гIумруялъулъ хъизаналъул кIвар бичIчIи, хъизамалда гьоркьоб гьабулеб гIумру- ялъул къиматал рахъал къабул гьари, ва жидерго хъизамалда гьоркьоре унел гIадамаздехун хIурматияб ва тIала- балъулаб бербалагьи гIуцIи.

Эстетикияб тарбия кьеялъул рахъалъан

* батIияв чиясдехун ва гьесул пикруялдехун, щивав чиясул цо сундениги бугеб бербалагьиялдехун, диналдехун, мацIалдехун, маданияталдехун, гIадатаздехун ва тарихалдехун хIалбухълъи гьечIеб балагьи лъугьинаби;
* цогидазулгун гар-гар гьабизе, гьел ричIчIизе хIадураллъун ва бажари бугеллъун куцай;
* гIел бащадазда ва чIахIиязда гьоркьоб хьвада-чIвадизе лъай, школалъул жидецаго жидеего нухмалъи гьабулел гIуцIабазулъ ва жидерго гIелалъе дандеккараб жамгIияб гIумруялъулъ гIахьаллъи гьаби;
* искусствоялъул, адабияталъул эмоционалияб (рекIее асар гьабулеб) хасият бихьи;
* адабияталъулъ ва искусствоялъул цогидал тайпабазулъ жалго загьир гьаризе бугеб рес бихьи ва гьеб ресалдаса пайда босизе ругьунлъи;
* Россиялъул ва Дагъистаналъул халкъаз нилъее тарал искусствоялъул, адабияталъул, кIалзул гьунаралъул бе- челъиги къиматги бичIчIи.

Сахлъи цIуниялъул тарбия кьеялъул рахъалъан

* цIаларал асаразул мисалалда, жиндирго гIумруялъул хIалбихьи хIисабалде босун, инсанасул гIумруялъул кIвар, къимат бичIчIи;
* жиндирго сахлъиялдехун жавабчилъиялъулаб бербалагьи куцай, ва гьеб цIунизе пайдаял тадбирал гьаризе ккей бичIчIи;
* заралиял гIамалал (гьекъей, хъалиян цIай, наркотикал хIалтIизари) ва гьел хьвадизариялъул хIасил бичIчIи;
* сахлъи цIуниялъул мурадалда интернеталдаса ва тIабигIаталдаса битIун пайда боси;
* хIинкъи гьечIеб ва сах-саламатаб гIумру гьабизе лъай;
* гIадамазул сахлъиялъеги гIумруялъеги хIинкъи бугел лъугьа-бахъинал ккараб мехалъ, хьвада-чIвадиялъул къагIидабиги лъай;
* жиндирго ва сверухъ ругезул эмоционалияб хIалалъе къимат кьезе ва гьеб низамалда чIезабизе бажари, адабия- талдаса мисалазде мугъчIвайги гьабун;
* жиндирго ва цогидазул хьвада-чIвадиялъулъ гъалатI ккезе рес ва ихтияр букIин бичIчIи.

ЗахIматалъул тарбия кьеялъул рахъалъан

* бокьараб хIалтIул ва хIалтIухъанасул къимат ва адаб гьаби;
* адабияталъул асараздаса ва жидерго гIумруялъул лъаялдаса, хIалбихьиялдаса пайда босун, батIи-батIиял пиша- базул, хIалтIабазул хIакъалъул лъай ва баянал гIатIид гьари;
* жиндирго пиша камилъизабиялъул мурадалда тIубараб гIумруялъ цIалдезе ккей бичIчIи, литературиял багьадур- забаздасаги мисал босун;
* сверухъе ругел тIасарищизе бегьулел, жиндиего рокьулел махщелазул хIисабги гьабун, лъай босиялде жиндирго бугеб чIарахьараб гъираги хIисабалде босун, лъай босиялъе хадубккун жиндаго хасаб нух бичIчIун тIаса бищи ва гьелда рекъон цIали гIуцIи.

Экологияб тарбия кьеялъул рахъалъан

* жамгIиял ва тIабигIиял гIелмабазул кумекалдалъун жиндиего щвараб лъаялдаса пайдаги босун, гьелда рекъон рорцине жиндирго ишал ва гьезул ккезе бегьулел хIасилал;
* рухIчIаголъабазул ва хурдузул сверухъ бугеб дунялалдехун ва цоцаздехун бугеб бухьеналъул яги гьоркьоблъи- ялъул бицунеб гIелмуялъул (экология) лъай ва маданияб даража борхи;
* сверухъ бугеб тIабигIаталъе рекIкI гьабулел ишал гьарунгутIи ва гьединал ишал хIехьезе кIунгутIи, адабия- талъул мисалаздеги мугъчIвай гьабун;
* сверухъ бугеб тIабигIаталдехун цIуна-къараб бербалагьи букIинаби, тIабигIат цIуниялъул мурадалда ишал гьар- изе хIадурав вукIин.

ГIелму малъиялъул кIвар

* щай жив цIалулев вугев, щиб мурадалъе гIоло жинца лъай борхизабулеб бугебали бичIчIун, жиндирго лъай бо- сиялдехун ва борхизабиялдехун, пикру-гIакълу цебетIезабиялдехун жавабчилъиялъул бербалагьи лъугьинаби;
* хъвада-чIвадиялъул, вукIа-вахъиналъул суалазулъ инсан ва тIабигIат, жамагIат цебетIеялъул хIакъалъулъ ругел ахирисел гIелмиял баяназде, бербалагьиялде, хасго жамгIиял ва тIабигIиял гIелмабазде мугъчIвай гьаби;
* малъарал ва жинцаго цIаларал асаразде мугъчIвайги гьабун, тIабигIатгун ва жамагIатгун инсанасул бугеб бухьен бичIчIи;
* сверухъ бугеб дуниял бичIчIизе, гьелда нахъгIунтIизе мурадалда каламалъул ва цIалдохъанлъиялъул даража борхизаби;
* адабият малъиялдаса пайдаги босун, цIех-рех гьабиялъул лъай ва бажари щула гьаби;
* мацI ва адабият лъазабиялъ тIолго дуниял лъазе нух рагьи.

##### Метапредметиял хIасилал

* Жинца гьабулеб цIалиялъул, живго жиндаго чIун, мурад бихьизабизе, цIалиялъулъ жиндиего цIиял масъалаби лъезе, лъай борхизабиялъулъ гъира цIикIкIинабизе;
* жиндирго мурадал тIуразариялъе гIоло, живго жиндаго чIун, планал гьаризе; цIалул ва лъай борхизабиялъул масъалаби тIуразе, хIасил кьолел къагIидаби ричIчIун тIаса рищизе;
* калам ва гаргар гьабиялъул къагIидаби дандрекъон кколедухъ хIалтIизаризе лъазе, каламалъул монологиял ва диалогиял формабаздаса ва гьезул батIи-батIиял тайпабаздаса пайда босизе;
* жинцаго тIоритIулел хIалтIаби планалда рухьинаризе (дандеккезаризе); жинцаго гьабулеб хIалтIуда хадуб хал- кквезе; цере лъурал масъалабазул ва тIалабазул гIорхъода гьарулел хIалтIабазул къагIидаби чIезаризе;
* цIалул масъала тIубаялъул дуруслъиялъе ва гьеб тIубазабизе жиндирго бугел ресазе битIараб къимат кьезе лъай;
* жиндиего битIараб къимат кьезеги жиндаго хадуб халкквезеги бажари; цIалул ва нахъгIунтIиялъул хIалтIаби тIасарищизе лъай;
* рагIабазул магIна бихьизабизе, гIаммаб хIасил гьабизе, цоцада релълъинаризе, цоцада релълъарал предметал тайпабазде рикьизе; гьел тайпабазде рикьиялъе кьучI ва роцен балагьизе;
* гIиллаялъулаб бухьен чIезабизе, цIех-рех гьабизе, цоцалъ рекъезарун пикраби загьир гьаризе, ургъун хIасил гьабизе ва цIияб хIасилалде вачIине бажари;
* мугIалимасда ва гIел бащадазда цадахъ цIалиялда хурхарал хIалтIаби гьаризе, къокъаялъулъ живго цохIо, батIаго хIалтIизе;
* дагIба-рагIи ккараб мехалъ, киназулгогунги рекъезабун, киназулго ругел мурадалги хIисабалде росун, гIаммаб хIукмуялде вачIине;
* жиндирго пикру загьир гьабизе бажари;
* жинца загьир гьабураб пикру битIараб букIин бихьизабизе, далил бачине ва къеркьезе бажари;
* жиндирго ишалъул план гьабизе ва гьеб рукIалиде ккезабизе,
* жиндирго рекIел асар, пикраби ва тIалабал ричIчIизаризе, гара-чIвари гьабиялъул мурадалда калам гьабиялъе хIажалъулел къагIидаби ричIчIун хIалтIизаризе бажари;
* информациялъулабгин-коммуникативияб технологиялдаса пайда босизе бажари;
* батIи-батIиял пикраби загьир гьаризе ихтияр букIиналъе мукIурлъизе ва, гьебги хIисабалдеги босун, цадахъ рекъон хIалтIизаризе жигар бахъи;
* жиндирго пикру ва ракIчIей цогидазда бичIчIизабизе, гьелъие кьучIал хIужжаби рачине;
* цадахъ рекъон хIалтIулаго ва гIаммаб хIукмуялде рачIунаго, жиндирго пикру цогидазул пикругун рекъезабизе бажари;
* хIукму гьабилалде ва битIараб пикру тIаса бищилалде цебе батIи-батIиял пикраби мухIкан гьаризе ва дандеккве- зе бажари;
* цадахъ хIалтIулаго, дандекколарел мурадал ругониги, гIаммаб хIукмуялде рачIине бажари;
* жиндирго иш гIуцIиялъе ва дандиявгун рекъон хIалтIиялъе дандекколел суалал лъезе бажари.

##### Предметиял хIасилал:

* МагIарулазул ва цогидал халкъазул фольклоралъул, авар ва цогидал Дагъистаналъул миллатазул адабияталъул лъазарурал асаразул аслиял темаби ва церечIарал масъалаби ричIчIизе;
* жинцаго цIализе фольклоралъул асарал тIасарищизе;
* жинцаго загьир гьабураб кIалзул ва хъвавул каламалъулъ фольклоралъул гIисинал жанрал (кицаби, абиял ва гь.ц.) хIалтIизаризе;
* дандекколеб интонацияги цIунун, маргьаби ва къисаби пасихIго цIализе;
* жиндирго каламалъулъ халкъиял маргьабазе хасиятал художествиял къагIидабиги хIалтIизарун, маргьаби ри- цине;
* маргьабазулъ гьезие хасиятал художествиял къагIидаби ратизе ва гьелъул кьучIалда маргьабазул жанрал ратIагь- аризе, литературияб маргьа фольклориялдаса батIабахъизе;
* батIи-батIиял халкъазул маргьаби дандекквезе, гьезулъ щибаб халкъалъул хьвада-чIвадиялъул мурадлъун бугел рахъал кин рихьизарун ругелали бихьизе (цогидал халкъазулги жиндирго халкъалъулги мурадлъун ругел хасия- тазулъ (идеалазулъ) гIаммаб жо ва батIалъи батизе);
* маргьа яги къиса ургъизе (цо кициялда рекъонги бегьула), яги хадуб-цебе рекъараб, цо магIнаяб мухъ цIунараб хабар ургъизе;
* батIи-батIиял халкъазул кочIодалъун хъварал бахIарчилъиялъул тарих бицунел асарал дандекквезе ва гьезул миллиял хаслъаби ратIагьаризе;
* мухIканал хасал рихьизариялги нухмалъиялъе росун, живго жиндаго чIун цIализе, батIи-батIиял халкъазул кIал- зул асарал тIасарищизе;
* темабазул, церечIарал масъалабазул ва сипатазул рахъалъ батIи-батIиял халкъазул фольклоралъул асаразда гьор- кьор ругел хурхенал чIезаризе (ре-лълъенлъи ва батIалъи хIисабалде босун);
* тексталъул жанралъулгин-сипаталъул тIабигIатги хIисабалде босун, дандекколедухъ анализ гьабулеб къагIида тIасабищизе;
* художествияб тексталъулъ поэтикаялда хурхарал бакIал ратизе, гьелъул художествияб ва магIнаялъулаб кIвар бихьизе;
* баян кьураб хасияталъул цогидазул текстал дандекквезе ва хIужжабаздалъун гьезие къимат кьезе;
* искусствоялъул батIиял алатаздалъун гIуцIарал художествияб тексталъул баяназе (интерпретациялъе) къимат кьезе;
* литературиял асараздаги гьел хъвараб заманалдаги гьоркьоб бугеб бухьен бичIчIизе; гьезулъ бугеб заманалъ хи- сизабулареб, ай киналго заманазе дандекколеб рухIияб бечелъиялъул жакъа къоялдехун бугеб хурхен загьир гьабизе;
* литературияб асаралъул анализ гьабизе, гьеб кинаб тайпаялъул, жанралъул бугебали чIезабизе, литературияб асаралъул тема, идея, рухIияб пафос баян гьабизе ва бичIчIизе, гьелъул героязе къимат кьезе, цо яги чанго аса- ралъул героял дандекквезе бажари;
* асаралъулъ сюжеталъул, композициялъул бутIаби, мацIалъул хаслъаби рихьизари, асаралъул идеялъулабгин- художествияб магIна рагьизе гьезул бугеб кIвар (филологияб анализалъул бутIаби) бичIчIи, литературияб аса- ралъул анализ гьабулаго, бищунго гIадатаб литературоведениялъул терминология лъай;
* авар адабияталъул ва маданияталъул рухIиялгин-хьвада-чIвадиялъул, адабалъул къиматал жалазда ракI хурхина- би, гьел цогидал халкъазул рухIиялгин-хьвада-чIвадиялъул къиматал жалгун дандекквей;
* адабияталъул асараздехун жиндирго хасаб пикру лъугьин ва гьезие къимат кьей;
* малъарал, лъазарурал литературиял асаразул хIакъалъулъ (цо-цо мехалъ, хIажалъиялда рекъон) жиндаго бичIчIу- леб баян кьей;
* героялдехун авторасул ва жиндирго гьоркьоблъи загьир гьаби;
* гIенеккун батIи-батIиял жанразул литературиял асарал ричIчIи, пикру гьабун цIали ва цIалараб асар дандрекъон кколедухъ битIун бичIчIи;
* харбидалъун, ай прозаялдалъун хъварал асарал яги гьезул бутIаби, рахьдал мацIалъул сипатиял алатаздаса ва тексталдаса росарал цитатаздаса пайдаги босун, цIидасан рицинеги, цIалараб яги гIенеккун рагIараб тексталда тIаса лъурал суалазе жавабал кьезеги, кIалзул формаялда батIи-батIияб тайпаялъул монологал загьир гьаризеги, диалог гIуцIизеги бажари;
* лъазарурал асараз тематикаялда, проблематикаялда хурхарал темабазда тIаса изложениял яги сочинениял, клас- салда яги рокъор кьурал творческиял хIалтIаби, адабияталъул ва гIаммал культуриял темабазда тIаса рефератал хъвай;
* рагIабаздасан гIуцIараб искусствоялъул гьунар хIисабалда, адабияталъул дандекквеязул тIабигIат, адабияталъул асаразул берцинлъи, эстетика бичIчIи;
* рахьдал мацIалъул рагIул бугеб эстетикияб кIварги адабияталъул асаразул художествиял сипатал гIуцIиялъулъ, мацIалъул батIи-батIиял алатазул бугеб кIварги бичIчIи.

#### ТЕМАТИКИЯБ ПЛАН

Тематикияб планалда кьун руго щибаб классалда асарал цIализе, гьезул анализ гьабизе, литературияб теория малъизе, калам цебетIезабизе, жалго жидедаго чIун цIалиялъе рихьизарурал сагIтазул къадар.

Кинабниги – 340 сагIат

Асарал малъизе – 280 сагIат

Калам цебетIезабизе – 40 сагIат

Класстун къватIисеб цIали – 20 сагIат

##### класс

Кинабниги – **34** сагIат

Асарал малъизе – **26** сагIат **- 3 ч**

Калам цебетIезабизе – **4** сагIат

Класстун къватIисеб цIали – **4** сагIат

|  |  |  |  |  |  |
| --- | --- | --- | --- | --- | --- |
| Разделал ва темаби | СагIтазулкъадар | Гьарулел хIалтIабазул аслиял тайпаби |  |  |  |
| **Гъорлъе лъугьин – 1 сагIат** |  |  |  |
|  Гъорлъе лъугьин.Адабият рагIул пиша хIисабалда.Адабияталъулги фольклоралъулги бухьен.Хъвавулаб адабият бижиялъе фольклоралъул ккараб кIвар. Дагъистаналъул пачалихъиял символал: герб, байрахъ, гимн. | 1 | * Фольклолралдаги хъвавулаб адабияталдаги гьоркьоб бугеб батIалъи рагьизе (коллективность, анонимность, вариатив- ность, традиционность, кIалалъ хвехун тIибитIи).
* «Дагъистаналъул пачалихъиял символал: герб, байрахъ, гимн» темаялда тIасан проект гIуцIиялъулъ гIахьаллъи.
* Суалазе жавабал кьезе.
 |  |  |  |
| **ХАЛКЪИЯБ КIАЛЗУЛ ГЬУНАР – 14 САГIАТ** |  |  |  |

|  |
| --- |
| **МАРГЬАБИ:** |
| **«Лъабго гьунар гьабурав бахIарчи»**Инсанасе бищун тIадегIанаб рухIияб бечелъи ВатIан букIин маргьаялъул аслияб магIна. Инсанасул лъикIал рахъазе рецц гьаби. ЛъикIлъиялъ квешлъи къезаби. ТIабигIат мукIур гьабизе инсанасул букIараб анищ. Маргь- абалъ кколел гIажаибал ишал. Маргьаялъул мацI ва гьеб гIуцIун букIунеб куц. Маргьабазул гIадатлъи ва пасихIлъи. | 4 | * Дандекколеб интонацияги цIунун, маргьаби пасихIго цIали- зе.
* Жиндирго каламалъулъ халкъиял маргьабазе хасиятал ху- дожествиял къагIидабиги хIалтIизарун, маргьаби рицине.
* Маргьабазулъ гьезие хасиятал художествиял къагIидаби ратизе ва гьелъул кьучIалда маргьабазул жанрал ратIагьари- зе, литературияб маргьа фольклориялдаса батIабахъизе.
* Маргьабазул тайпаби цоцаздаса ратIарахъизе (гIажаибал, хIайваназул бицунел, рукIарахъиналъул бицунел).
* Маргьаялдаги биценалдаги гьоркьоб бугеб батIалъи би- хьизабизе.
* Маргьа бутIа-бутIаккун пасихIго цIализе.
* Маргьаялъул аслиял героязе ва аслиял лъугьа-бахъиназе характеристика кьезе.
* Маргьаялъул магIна бицине.
* РичIчIуларел рагIаби ратизе ва гьезие баян кьезе.
 |
| Калам цебетIезабизе |
| Маргьаби**«ХIамаги БацIги»**БоцIуца гIорцIиялъ цулъарав бечедав чиясул бацIилаб гIантлъиги, бокьа-бокьараб гьабизе бегьулин ккейги, хIалтIуца чурхъарав мискинчи хIисабалда хIамил цIодорлъиги маргьадулъ бихьизабун бугеб куц. ХъантIи, зулму гьаби халкъалъ какулеб букIин. РитIухълъиялъ бер- гьенлъи босизе букIиналде халкъалъул хьул. | 1 | * БатIи-батIиял халкъазул маргьаби дандекквезе, гьезулъ щибаб халкъалъул хьвада-чIвадиялъул мурадлъун бугел рахъал кин рихьизарун ругелали бихьизабизе (цогидал хал- къазулги жиндирго халкъалъулги мурадлъун ругел хасията- зулъ (идеалазулъ) гIаммаб жо ва батIалъи батизе).
* Маргьа ургъизе (цо кициялда рекъонги бегьула).
* Живго жиндаго чIун цIалараб маргьа бицине.
 |

|  |  |  |
| --- | --- | --- |
| Г |  |  |
| **БИЦЕНАЛ ВА АБИЯЛ** |
| **«ГанчIил вас»**ВатIан хиралъи — биценалъул аслияб магIна. МагIарула- зул къвакIи, ВатIаналъе гIоло рухI бичизе хIадурал рукIин гьитIинав васасул мисалалдасан бихьизаби. Залимав тала- вурчи Тимурида ва гьесул чукъбузда тIад васас рухIияб бергьенлъи боси. «ВатIан хириясе хвел букIунаро» абураб-халкъияб аби биценалъ тасдикъ гьаби. | 2 | * Халкъияб бицен пасихIго цIализе.
* Аслияв героясе характеристика кьезе.
* Маргьабазда, абиязда ва биценазда хурхун суалал лъезе.
* Маргьабазда, абиязда, биценазда хурхун, жавабал кьезе.
* Асаралъул бутIа рекIехъе лъазабизе.
 |
| **ФОЛЬКЛОРАЛЪУЛ ГIИСИНАЛ ЖАНРАЛ** |
| **Кицаби ва абиял**Кицабазулъ ва абиязулъ гIaгapaб ракьалде рокьи, инсана- сул сахаватлъи, бахIарчилъи, гIакъиллъи, рухIияб бечелъи, гьединго хиянатлъи, макру, кIухIаллъи, чIухIи-пахрулъи, къарумлъи, кIвар гьечIолъи гвангъун загьир гьаби. Кицаби ва абиял — халкъияб гIакълуялъул хазина. Кицабазул ва абиязул хаслъи — пасихIлъи ва къокълъи. МацIалъул ка- миллъи ва гIужиллъи. Кицабазул битIараб ва хъвалсараб магIна. | 1 | * Кицаби ва абиял цоцаздаса ратIарахъизе кинал шартIал руге- лали бицине.
* Учителас кьураб темаялде данде кколел аваразул ва гIуруса- зул кицаби ратизе ва данде кквезе.
* Хъвавул ва кIалзул каламалъулъ гьел кицаби ва абиял хIалтIизаризе.
 |
| **БицанкIаби**БегIераб пагьмуялда, гвангъараб сипатияб нухалда хал- къалъул гIакълуги берзул цIодорлъиги бицанкIабазда жа-ниб загьирлъи. БицанкIабазул хаслъи | 1 | * БицанкIабазул хаслъи бихьизабизе.
* БицанкIаби жидецаго ургъизе ва цоцазе чIвазе.
 |
| Калам цебетIезабизе |
| **Г1исинал жанрал** | 1 | * Учителас щивасе кьураб темаялде данде кколел кицаби ва
 |

|  |  |  |
| --- | --- | --- |
|  |  | абиял словаралдаса росун хъвазе, гьел гъорлъе ккезарун, текст (сочинение, эссе) ургъизе.* БицанкIаби жидецаго ургъизе ва цоцазе чIвазе.
 |
| **АДАБИЯТАЛЪУЛ ТЕОРИЯ** |
| * Фольклоралъул xIaкъалъулъ баян. Маргьаби ва гьезул тайпаби.
 |
| **КУЧIДУЛ:****«Кьурулъ хутIарав ГIали»**ХъантIиялъ, бахиллъиялъ ва жахIдаялъ чиясул инсанлъи лъугIизабулеб ва гьев хIилларекIкIалде вачунеб куц кочIолъ бихьзабун бугеб куц. КочIолъ хIалтIизарурал мар- гьаялъе хасиятал рахъал. Гаргаралъул кIвар.**«Янгъизасул кечI»** (лъарагIазул халкъияб кечI).**«Мискинлъи»** (табасараназул халкъияб кечI).**«Рагъ рикIкIад бугониги...»** (даргиязул халкъияб кечI). | 5 | * Тексталъул жанралъулгин сипаталъул тIабигIатги хIисабал- де босун, дандекколеб анализ гьабулеб къагIида тIаса- бищизе.
* Художествияб тексталъулъ поэтикаялда хурхарал бакIал ратизе, гьелъул художествияб ва магIнаялъулаб кIвар би- хьизабизе.
* Баян кьураб хасияталъул цогидазул текстал дандекквезе ва хIужжабаздалъун гьезие къимат кьезе.
* Халкъиял кучIдузулъ киназего гIахьалаб пикру балагьизе.
* Халкъиял кучIдул пасихIго цIализе ва рекIехъе лъазаризе.
 |
| Калам цебетIезабизе |
| **Халкъиял куч1дул** | 1 | * БатIи-батIиял халкъазул кочIодалъун хъварал бахIарчилъи- ялъул тарих бицунел асарал дандекквезе ва гьезул миллиял хаслъаби ратIагьаризе.
* МухIканал, хасал рихьизариялги нухмалъиялъе росун, живго жиндаго чIун цIализе батIи-батIиял халкъазул кIалзул асарал тIасарищизе.
* Темабазул, церечIарал масъалабазул ва сипатазул рахъалъ

батIи-батIиял халкъазул фольклоралъул асаразда гьоркьор |

|  |  |  |
| --- | --- | --- |
|   |  | ругел хурхенал чIезаризе (релълъенлъи ва батIалъи хIиса- балде босун).* Искусствоялъул батIиял алатаздалъун гIуцIарал художе- ствияб тексталъул баяназе (интерпретациялъе) къимат кьезе (масала, «Кьурулъ хутIарав Гали» кечI ва гьелдаса рахъарал

суратал) |
|  **Кл./ къ/цI/ Г1абдулмажид Хачалов « Кусачиясулги бесдалазулги хIакъалъулъ маргьа»** |
|  **ЛИТЕРАТУРИЯЛ МАРГЬАБИ – 7 САГIАТ** |
| **ЦIадаса ХIамзат.****«ГъалбацIги гIанкIги»**Зулмучиясул ахир хвалдалъун лъугIулеблъи — маргьа- ялъул аслияб пикру. Бищун хIинкъараблъун толеб ГIанкIил бахIарчилъи — гIакъилаб букIин. ГъалбацI хвеялъе гIилла— жиндаса бергьунеб жанавар бегьуларин абураб пахрулъи, къуваталда мугъчIвай. МагIирукъалъул бакIалда гIалхуда бертин гьабиялъе гIилла. Маргьаялъул хъвалсараб магIна. Маргьа хъвараб кочIолаб каламалъул чвахи, па-сихIлъи, сипатлъи. | 3 | * Маргьаби бутIа-бутIаккун пасихIго цIализе.
* Халкъиял маргьабиги хъвадарухъабазул маргьабиги дан- декквезе.
* Маргьабазул тайпаби цоцаздаса ратIарахъизе.
* Маргьаялдаги биценалдаги гьоркьоб бугеб батIалъи би- хьизабизе.
* Маргьа пасихIго цIализе.
* Асаралъул бутIа рекIехъе лъазабизе.
 |
| **Адабияталъул теория** |
| * Микьго гьижаялъул кочIолаб гIуцIи. Хабарияб ва шигIруяб калам. КочIол чвахи, аллитерация.
 |
| **ГIабдулмажид Хачалов****«Шахламаз»**РакIалда канлъи бихьулей бецай ессарухъаналъул цIодорлъи, пахруяв ханасул лъавукълъи ва пахрулъи. ЗахIматчагIазул сахаватлъи, сабрулъи кIодо гьабун, тIад- чагIазул магIна гьечIеб чIобогояб гIумру какун бугеб куц. Халкъияб маргьаялъул гIадатаб мацI, ритIухълъи бергьин,тIекълъи къей — гIумруялъул закон. | 2 | * Маргьа пасихIго цIализе.
* Аслияв багьадурасе къимат кьезе.
* Маргьаялъул аслиял багьадурзабазе ва аслиял лъугьа- бахъиназе къимат кьезе.
* Маргьаялъул магIна бицине.
* РичIчIуларел рагIаби ратизе ва гьезие баян кьезе.
* Маргьаялда хурхун суалал кьезе.
 |

|  |  |  |
| --- | --- | --- |
|  |  | * Хъван яги бицун, суалазе жавабал кьезе.
* Авторасул кинаб бербалагьи маргьаялъул багьадурзабазде- хун бугебали ралагьизе.
* Щиб мурадалда хъварал маргьабияли ургъизе.
* Маргьаялъулъ киналго маргьабазе хасиятаблъун бугеб жо балагьизе.
* Хъвадарухъабазул маргьабазулъ гIагараб ВатIан бихьизаби-

ялъул хаслъаби чIезаризе. |
| **ГIабасил МахIамад****«ЧIибирикъ»**«БахIарчи хъабчилъ ватула» абураб кици-маргьаялъул ас- лияб магIна. Маргьаялъул багьадур ЧIибирикъил гIадатлъиги мискинлъиги, махсара хIалае ккун, бихьизабун бугеб куц. ЧIибирикъил гьунар. Ханасул «баркала». Хана- сул ясалъ ЧIибирикъ тIасавищиялъе гIилла. Бечелъиялъе ва чилъиялъе авторас кьолеб къимат. Инсанасул талихI, бе- челъиялъулъ гуреб, чилъиялъулъ букIин. Махсараялъул(юморалъул) хIакъалъулъ баян. | 2 | * Маргьа пасихIго цIализе.
* Аслияв багьадурасе къимат кьезе.
* Маргьаялъул аслиял багьадурзабазе ва аслиял лъугьа- бахъиназе къимат кьезе.
* Маргьаялъул магIна бицине.
* РичIчIуларел рагIаби ратизе ва гьезие баян кьезе.
* Маргьабазда хурхун суалал кьезе.
* Маргьабазда хурхун, хъван яги бицун, жавабал кьезе.
 |
| Кл/къ/цI/ ЦIадаса Х1амзат «Оцол г1умру» |
| Калам цебетIезабизе |
| **Литературиял маргьаби** | 1 | * Киналго маргьабазе хасиятаблъун бугеб жо балагьизе.
* Авторасул кинаб бербалагьи маргьаялъул герояздехун бу- гебали ралагьизе.
* Хъвадарухъабазул маргьабазулъ гIагараб ВатIан бихьиза- биялъул хаслъаби чIезаризе.
* Живго жиндаго чIун цIалараб маргьа бицине.
* Щиб мурадалда хъвараб маргьаяли ургъизе.
 |

|  |
| --- |
| **АДАБИЯТАЛЪУЛ ТЕОРИЯ** |
| * Хабарияб ва шигIруяб каламалъул xIaкъалъулъ баян гъварид гьаби. Рифма ва чвахи — кочIолаб каламалъул пасихIлъиялъул форма. КочIол 7 ва 8 гьижаялъул роцен. Адабиял маргьабазул хIакъалъулъ бичIчIи. Халкъияздаса гьезул батIалъи.
 |
| **ХIХ ГIАСРУЯЛЪУЛ АДАБИЯТ – 11 САГIАТ** |
| **Инхоса ГIалихIажи****«Т1абиг1ат берцинаб жо»,**Берцинлъи ц1унизе ккола, гьелъ инсанасул рух1ияб дунял бечед гьабула – коч1ол аслияб пикру. Коч1ол мац1алъул пасих1лъи, пикруялъул гъварилъи. Г1агарабт1абиг1аталъул бицунелъул, шаг1 ирасул Ват1аналде бугеб рокьи загьирлъулеб куц. | 2 | * ПасихIго асар цIализе.
* Асаралда тIасан суалал лъезе.
* Суалазе жавабал кьезе.
* Тексталъул жанралъулгин сипаталъул тIабигIатги хIисабал- де босун, дандекколеб анализ гьабулеб къагIида тIаса- бищизе.
* **«**ТIабигIат берцинаб жо» рек1ехъе лъазабизе.
 |
| **АДАБИЯТАЛЪУЛ ТЕОРИЯж** |
| * Эпитеталъул хIакъалъулъ баян.
 |
| **Ругъжаса Элдарилав****«Хъуру-хъара»**Инсанасул гIумруялъулъ ритIухълъи гьечIолъи шагIирас каки. ТIадчагIаз «хъуру-хъара» — ян мискинзаби инжит гьариялде данде шагIирасул гьаракь.«Росу берцин»: чIужугIаданалъул берцинлъи, напс кIодо гьаби – шагIирасул лирикаялъул хаслъи. | 1 | * ПасихIго асар цIализе.
* Асаралда тIасан суалал лъезе.
* Суалазе жавабал кьезе.
* Тексталъул жанралъулгин сипаталъул тIабигIатги хIисабал- де босун, дандекколеб анализ гьабулеб къагIида тIаса- бищизе.
 |
| **ЦIадаса ХIамзат****«ГIалибегил гьве»** | 2 | * ПасихIго асар цIализе.
* Асаралда тIасан суалал лъезе.
* Суалазе жавабал кьезе.
* Тексталъул жанралъулгин сипаталъул тIабигIатги хIисабал-

де босун, дандекколеб анализ гьабулеб къагIида тIаса- бищизе. |

|  |  |  |
| --- | --- | --- |
| **Кочхюралдаса СагIид****«Милъиршо»****«AxIe кечI, ле гIащикъ»**ТIабигIаталъул берцинлъи — милъиршо. Ихдал бачIунеб, хаслихъе унеб эркенаб хIанчIида шагIирасул бахиллъи. Живги эркенлъиялде ца- дахъ вачеян милъиршоялда гьари.**«AxIe кечI, ле г1 ащикъ»** — машгьурав лезгияв ашуга- сул программияб асар. Жиндир тIолабго шигIрияб гьунар гIадатал гIадамазул ракIал гIатIид гьаризе ва гьезул паш- манлъи тIаса босиялде кочIохъаби ахIи. | 2 | * КучIдул пасихIго цIализе.
* ЦIаларалда тIасан суалазе жавабал кьезе ва жинцаго суалал лъезе.
 |
| **АбутIалиб Гъафуров****«Дир гIумру»**НекIо магIарулазул мискинзабазул букIараб кьогIаб, язихъаб гIумруялъул сурат. Бечедал устарзабаз ругьун гьаризе ккун рукIарал лъималазул гъин кваналеб букIараб куц. Чалабил сипат. Гьесул вахIшилъи, къарумлъи, рухIияб мискинлъи. Мискинав васасул рухIияб бечелъи, эркенлъи- ялде цIайи ва гьелде батараб нух. | 3 | * Лъугьа-бахъиналъул яги багьадурасул хIакъалъулъ жиндир- го пикру загьир гьабизе.
* ПасихIго асар цIализе.
* Асаралда тIасан суалал лъезе.
* Суалазе жавабал кьезе.
 |
| **АДАБИЯТАЛЪУЛ ТЕОРИЯ** |
| * Дандекквеялъул баян. РагIул битIарабги хъвалсарабги магIна.
 |
| **ГIазиз Иминагаев****«ХIалтIухъанасул гIумру»**НекIо хIалтIухъабазул букIараб кьогIаб къисмат кочIолъ гвангъун бихьизабун бугеб куц. Гьеб асар пачаясул хIуку- | 1 | * ПасихIго асар цIализе.
* Асаралда тIасан суалал лъезе.
* Суалазе жавабал кьезе.
 |

|  |  |  |
| --- | --- | --- |
| маталда чIвалеб гIайиблъун букIин.ШагIирас хIалтIухъаби эркенлъи тIалаб гьабиялде кантIизари. |  |  |
| Калам цебетIезабизе |
| **ХIХ ГIАСРУЯЛЪУЛ АДАБИЯТ** | 1 | * Лъугьа-бахъиналъул яги багьадурасул хIакъалъулъ жиндир- го пикру загьир гьабизе.
* Малъарал ва нужецаго ц1аларал асаралги х1исабалде росун,

«НекIо хIалтIухъабазул букIараб кьогIаб къисмат» абураб темаялда сочинение хъвазе. |
| **20 ГI. 1-СЕБ БАЩАЛЪИЯЛЪУЛ АДАБИЯТ – 10 САГIАТ** |
| **ЦIадаса ХIамзат****«Гьудуллъи лъилгун кквелеб?»**КочIол насихIатаб хасият.Гьудуллъиялъул хIакъалъулъ шагIирасул пикраби. МацIалъул пасихIлъи ва сипатлъи. | 1 | * Лъугьа-бахъиналъул яги багьадурасул хIакъалъулъ жиндир- го пикру загьир гьабизе.
* ХIажатаб тIехь балагьизе интернеталдаса, библиотекаялда каталогаздаса пайда босизе.
* ПасихIго асар цIализе.
* Асаразда тIасан суалал лъезе.
* Суалазе жавабал кьезе.
* КечI рекIехъе лъазабизе.
 |
| **АДАБИЯТАЛЪУЛ ТЕОРИЯ** |
| * Дандекквеялъул рахъалъ баян гъварид гьаби. РагIул хъвалсараб магIнаялъул хIакъалъулъ бичIчIи гIатIид гьаби.
 |
| **МухIамад Шамхалов****«Зурмихъабазул нохъоде»**ГIисалги Расулилги гьудуллъиялъул щулалъи. ГIиял гьой | 2 | * Лъугьа-бахъиналъул яги багьадурасул хIакъалъулъ жиндир- го пикру загьир гьабизе.
* ПасихIго асар цIализе.
 |

|  |  |  |
| --- | --- | --- |
| Игитги лъималги.Расулилги ГIисалги захIматалдехун бугеб бербалагьи. Хъвадарухъанас ГIисаеги, Расулиеги, Игиталъеги кьолеб къимат. |  | * Асаралда тIасан суалал лъезе.
* Суалазе жавабал кьезе.
 |
| **МухIамад Сулиманов****«ХIинкъараб сапар»**ЦIияб гIумруги гIагараб ракьги Самиеги Набиеги хирияб букIиналъе нугIлъи гьабулел гьезул ишал.Набилги Самилги гьудуллъи. Мекъалдеги битIаралдеги лъималазул бербалагьи ва гьелъул хIасил.Лъималазул бахIарчилъи. | 4 | * Лъугьа-бахъиналъул яги багьадурасул хIакъалъулъ жиндир- го пикру загьир гьабизе.
* ПасихIго асар цIализе.
* Асаралда тIасан суалал лъезе.
* Суалазе жавабал кьезе.
 |
| Калам цебетIезабизе |
| **20 ГI. 1-СЕБ БАЩАЛЪИЯЛЪУЛ АДАБИЯТ** | 1 | * Учителас кьураб темаялда тIасан проект гIуцIиялъулъ гIахьаллъизе.
* «Гьудуллъи лъилгун кквелеб» абураб темаялда, ялъуни

малъарал асаразулъа бищун вокьарав багьадурасул хIакъалъулъ сочинение хъвазе. |
| **АДАБИЯТАЛЪУЛ ТЕОРИЯ** |
| * Асаралъул теория. Асаралъул темаялъул ва аслияб пикруялъул хIакъалъулъ авалияб баян.
 |
| **20 ГI. 2-ЛЕБ БАЩАЛЪИЯЛЪУЛ АДАБИЯТ – 12 САГIАТ** |
| **Расул ХIамзатов****«Вера Васильевна», «Маша»****«Вера Васильевна».** Халкъазда гьоркьоб гьудуллъи щу- лалъи ва цебетIей — кочIол аслияб пикру. ГIурус чIужу- гIаданалъ магIарулазе гьабураб ракIбацIцIадаб кумек. Миллатазда гьоркьоб рагъулъги хIалтIулъги тIегьан | 4 | * Лъугьа-бахъиналъул яги багьадурасул хIакъалъулъ жиндир- го пикру загьир гьабизе.
* Учителас кьураб темаялда тIасан («Гьудуллъи-вацлъи», ма- сала) проект гIуцIиялъулъ гIахьаллъи.
* ХIажатаб тIехь балагьизе интернеталдаса, библиотекаялда

каталогаздаса пайда босизе. |

|  |  |  |
| --- | --- | --- |
| бачIараб щулияб гьудуллъи — къуват.**«Маша».** Рагъда лъадарараб гьудуллъи-вацлъи хадубккун- ги тIегьай.«Маша» абураб цIар лъеялъе гIилла. КочIол рохалилаб ва пашманаб бакъан. Лъималазде бугеб кIудияб ва хIеренаб рокьи загьир гьабизе шагIирас хIалтIизабураб махсара, си- патиял рагIаби. Дандекквеялъул ва эпитеталъул кIвар. |  | * Бищун вокьарав асаралъул багьадурасул хIакъалъулъ сочи- нение хъвазе.
* ПасихIго асар цIализе.
* Асаразда тIасан суалал лъезе.
* Суалазе жавабал кьезе.
* «Маша» кечI рекIехъе лъазабизе.
 |
| **Кл/къ/ц1 Расул Х1амзатов « Херал маг1арулал»** |
| **АДАБИЯТАЛЪУЛ ТЕОРИЯ** |
| * Дандекквей такрар гьаби, гьелъул кIвар кочIолъ рагьи.
 |
| **ГIабдулмажид Хачалов****«TIaca лъугьа, гьалмагъ майор»**ВатIанияб рагъда гIадамазул таваккал, къвакIи, бахIар- чилъи ва тушманасде ццин загьир гьабун бугеб куц. Саша Горбуновасул цIодорлъи. бахIарчилъи, къвакIи, тушманас- де гьалагаб ццин.Майор Горбуновасул гIамал-хасият. ГIурусав Горбунова- сулги, магIарулав Гъазихъовасулги, гуржиясулги рагъда лъадарараб гьудуллъи. | 3 | * Лъугьа-бахъиналъул яги багьадурасул хIакъалъулъ жиндир- го пикру загьир гьабизе.
* ПасихIго асар цIализе.
* Асаралда тIасан суалал лъезе.
* Суалазе жавабал кьезе.
 |
| **АДАБИЯТАЛЪУЛ ТЕОРИЯ** |
| * Адабияв багьадурасул хIакъалъулъ авалияб баян. Гаргар ва авторасул калам рекъонккеялъул кIваралъул бичIчIи гIатIид гьаби.
 |
| **Фазу ГIалиева****«Рии тIад бан буго дир тIалъиялда»****«ЦIад»**«Рии тIадбан буго дир тIалъиялда»: Гьавураб ва гIураб ра- | 2 | * Лирикаялъул тайпаби ракIалде щвезаризе.
* КочIол хIакъалъулъ жиндирго пикру загьир гьабизе.
* Учителас кьураб темаялда тIасан проект гIуцIиялъулъ гIахьаллъи.
 |

|  |  |  |
| --- | --- | --- |
| кьалъул тIабигIат ккола ВатIаналде рагьулеб рокьул каву. Гьелдасан байбихьула эбелаб ракьалде рокьул асар тIир- щизе. ГIазизаб тIалъиялъул тIабигIаталъ шагIиралъе гьабураб асар. Гьелде бугеб жиндирго хIасрат загьир гьабизе шагIиралда ратарал сипатал.«ЦIад»: балеб мехалъ мугIрузул тIабигIат хисулеб куц, ЧIагояб тIабигIат гьелдаса бохиялъул сипат. Лъималазе гьелъ гьабураб асар. ЦIад тIабигIаталъе ва гIадамазе рахIматлъун букIиналдаса шагIиралъул рохел. |  | * ХIажатаб тIехь балагьизе интернеталдаса, библиотекаялда каталогаздаса пайда босизе.
* Асаралъул хIакъалъулъ эссе хъвазе.
* ПасихIго асарал цIализе.
* Асаразда тIасан суалал лъезе.
* Суалазе жавабал кьезе.
 |
| **МухIамад ГIабдулхIалимов****«Инсул мина»**Эбел-инсул адаб-хIурмат гьабизе ккола, гьел чIаго рукIаго. Инсул рокъове Ибрагьим тIадвуссиналъе гIилла. Ибрагьи- мидаги гьесул вас Сапиюладаги гьоркьоб ккараб гарачIва- ри, гьелъул магIна ва кIвар. | 2 | * Лъугьа-бахъиналъул яги багьадурасул хIакъалъулъ жиндир- го пикру загьир гьабизе.
* ПасихIго асар цIализе.
* Асаралда тIасан суалал лъезе.
* Суалазе жавабал кьезе.
 |
| Калам цебетIезабизе |
| **20 ГI. 2-ЛЕБ БАЩАЛЪИЯЛЪУЛ АДАБИЯТ** | 1 | * Малъарал асаразулъа бищун вокьарав багьадурасул хIакъалъулъ сочинение хъвазе.
* «МагIарулал – Совет Союзалъул бахIарзал» абураб проект гIуцIиялъулъ гIахьаллъизе (КIудияб ВатIанияб рагъда гьеб цIар щварал 7 бахIарзалул хIакъалъулъ баяналги ракIарун».
* Нужер гIагарлъиялъул, росуцоязул рагъда гIахьаллъарав багьадурасул хIакъалъулъ сочинение хъвазе.
 |

|  |
| --- |
| **АДАБИЯТАЛЪУЛ ТЕОРИЯ** |
| * Эпитеталъул хIакъалъулъ баян гIатIид гьаби.
 |
| **ДАГЪИСТАНАЛЪУЛ ХАЛКЪАЗУЛ АДАБИЯТАЛДАСА** |
| **Абумуслим Жафаров СихIираб ци**ГIалхул жанаварал — гIагараб тIабигIаталъул берцинлъи. ТIабигIат цIуни — инсанасул налъи. МугIрузул тIабигIаталъул сипат-сурат цебечIезабизе хъвадарухъана- сул бугеб махщел. Ци чIвачIого теялъе гIилла. | 2 | * Лъугьа-бахъиналъул яги багьадурасул хIакъалъулъ жиндир- го пикру загьир гьабизе.
* ПасихIго асар цIализе.
* Асаралда тIасан суалал лъезе.
* Суалазе жавабал кьезе.
* КечI рекIехъе лъазабизе.
 |
| **АДАБИЯТАЛЪУЛ ТЕОРИЯ** |
| * Хабаралъул хIакъалъулъ баян.
 |
| **Кадрия****«Дир лъимерлъиялда хиял букIана»**ШагIиралъул гIумруялъул хIакъалъулъ къокъаб баян. ГIагараб халкъалъе хъулухъ гьаби, гьелда цебе щивав чи- яс жиндирго налъи тIубай — кочIол аслияб пикру. | 1 | * Лъугьа-бахъиналъул яги багьадурасул хIакъалъулъ жиндир- го пикру загьир гьабизе.
* ПасихIго асар цIализе.
* Асаралда тIасан суалал лъезе.
* Суалазе жавабал кьезе.
 |
| Калам цебетIезабизе |
| **ДАГЪИСТАНАЛЪУЛ ХАЛКЪАЗУЛ АДАБИЯТАЛ- ДАСА** | 1 | ГIабасил Мух1амадил « асар цIализе.ГIабасил Мух1амадил « ва Абумуслим Жафаровасул «СихIи- раб ци» асарал данде кквезе. |
| КЛАССТУН КЪВАТIИСЕБ ЦIАЛИ |
| 18. Гьабигьанасул лъимал» **(маргьа).** | 4 |  |